Zápalové ochorenie panvy (PID)

Zápalové ochorenie panvy (PID) je bežné ochorenie reprodukčného systému, ktoré je často nesprávne diagnostikované a nedostatočne liečené. PID a jej komplikáciám, ako je napríklad neplodnosť, mimomaternicové tehotenstvo, chronická panvová bolesť, je možné predísť skríningom asymptomatických pacientov na sexuálne prenosné infekcie (STI) a okamžitou liečbou jedincov s STI a PID. Najčastejšie sa vyskytuje, keď sa pohlavne prenosné baktérie rozšíria z pošvy do maternice, vajíčkovodov alebo vaječníkov. 

U 1 z 8 žien s PID v anamnéze sa vyskytujú ťažkosti s otehotnením. PID môžete predísť, ak viete, ako sa chrániť.

Kto môže dostať PID: 
Riziko vzniku PID je vyššie, ak:

 pacient, ktorý mal pohlavne prenosné ochorenie,
 pacient, ktorý mal v minulosti PID,
 pacient je mladší ako 25 rokov a mal pohlavný styk. (PID sa najčastejšie vyskytuje u žien vo veku 15 až 24 rokov),
 pacient, ktorý má viac ako jedného sexuálneho partnera alebo máte partnera, ktorý má viacero sexuálnych partnerov,
 sprcha = „douching“ môže vytlačiť baktérie do reprodukčných orgánov a spôsobiť PID, môže tiež skryť príznaky PID a narúša rovnováhu baktérií v pošve,
 nedávno bolo zavedené vnútromaternicové teliesko (IUD). Riziko PID je počas prvých týždňov vyššie iba po zavedení IUD, ale potom je pre PID zriedkavé. Testovanie na pohlavne prenosné ochorenia, pred zavedením IUD znižuje riziko vzniku PID.

Etiológia a epidemiológia 
Približne 85% prípadov spôsobených sexuálne prenosnými baktériami. U 10-15 % žien s infekciou N. gonorrhoeae alebo C. trachomatis sa rozvinie PID, zároveň sa najčastejšie vyskytuje u žien vo veku 15 až 25 rokov. Každoročne v USA viac ako 750 000 prípadov PID. Zápalové ochorenie panvy je liečiteľný stav a väčšina žien dosiahne úplné uzdravenie. Avšak podľa Centra pre kontrolu a prevenciu chorôb, približne jedna z ôsmich žien s PID v anamnéze má problém otehotnieť.

Príznaky 
Nie všetky ženy s PID majú jednoznačné príznaky. V skutočnosti môže zostať roky neodhalená, čo nakoniec spôsobí zdravotné alebo reprodukčné komplikácie. Niekedy sa môžu vyskytnúť príznaky, ale často sú mierne alebo nešpecifické - a preto mnohé ženy nevyhľadajú lekársku pomoc kvôli chronickým ťažkostiam PID, kým sa nevyskytnú komplikácie.

 Bolesť v podbrušku – najčastejší príznak ochorenia,
 teplota > 37,5°C,
 bolesť pri močení, počas sexuálneho styku,
 nepravidelná menštruácia,
 zapáchajúci vaginálny výtok.
Včasná liečba PID výrazne znižuje riziko komplikácií, ako sú nižšia plodnosť, chronické bolesti brucha, mimomaternicové tehotenstvo (vývoj plodu mimo maternice, napríklad vo vajíčkovodoch), potrat, predčasný pôrod a narodenie mŕtveho plodu.

Komplikácie  
Neliečené panvové zápalové ochorenie môže spôsobiť, že sa v reprodukčnom trakte vytvorí jazva a útvary s infikovanou tekutinou (abscesy). Tie môžu spôsobiť trvalé poškodenie reprodukčných orgánov.

Komplikácie spôsobené týmto poškodením môžu zahŕňať:

Mimomaternicové tehotenstvo. PID je hlavnou príčinou vajíčkovodového (mimomaternicového) tehotenstva. Mimomaternicové tehotenstvo môže nastať, ak neliečený PID spôsobil vznik jazvy vo vajíčkovodoch. Zjazvené tkanivo bráni oplodnenému vajíčku, aby sa dostalo cez vajíčkovod a uhniezdilo sa v maternici. Namiesto toho sa vajíčko uhniezdi vo vajíčkovode. Mimomaternicové tehotenstvo môže spôsobiť masívne, život ohrozujúce krvácanie a vyžaduje si urgentnú lekársku pomoc.

Neplodnosť. Poškodenie vašich reprodukčných orgánov môže spôsobiť neplodnosť - neschopnosť otehotnieť. Čím viackrát ste mali PID, tým väčšie je riziko neplodnosti. Odkladanie liečby PID tiež výrazne zvyšuje riziko neplodnosti.

Chronická panvová bolesť. Panvové zápalové ochorenie môže spôsobiť panvovú bolesť, ktorá môže trvať mesiace alebo roky. Zjazvenie vo vajíčkovodoch a iných panvových orgánoch môže spôsobiť bolesť počas pohlavného styku a ovulácie.

Tubo-ovariálny absces. PID môže spôsobiť, že sa vo vašom reprodukčnom trakte vytvorí absces - zbierka hnisu. Najčastejšie abscesy postihujú vajíčkovody a vaječníky, ale môžu vzniknúť aj v maternici alebo v iných panvových orgánoch. Ak sa absces nelieči, môže sa u vás vyvinúť život ohrozujúca infekcia.

Ženy so závažnými príznakmi PID (horúčka, nevoľnosť, vracanie) a tehotné ženy môžu byť hospitalizované, aby dostali intravenózne antibiotiká.

Diagnostika 
Podozrenie na PID by malo byť u pacientiek s bolesťou v podbrušku, panvy a citlivosťou pohlavných orgánov. Potrebné zvážiť aj inú etiológiu bolesti, vrátane mimomaternicového tehotenstva. Včasná diagnostika a následná liečba môžu zabrániť komplikáciám (chronická panvová bolesť, mimomaternicové tehotenstvo alebo neplodnosť).

Diagnostické testy  
Špecializované diagnostické testy môžu pomôcť špecialistovi vizualizovať štruktúru reprodukčných orgánov a identifikovať oblasti zjazvenia v celom reprodukčnom systéme (vagína, krčok maternice, maternica, vajíčkovody a vaječníky).

Transvaginálny ultrazvuk: Toto vyšetrenie zahŕňa zavedenie ultrazvuku do vaginálneho otvoru. Dokáže identifikovať oblasti zápalu alebo abscesu.

Laparoskopia: Ide o invazívnejšie vyšetrenie, pri ktorom sa chirurgicky zavedie kamera na identifikáciu štrukturálnych zmien, ako je zápal alebo zjazvenie vo vnútri reprodukčného traktu a/alebo brušnej dutiny.

Prevencia 

 Praktizovanie bezpečného pohlavného styku + poradenstvo o používaní prezervatívov,
 testovanie na pohlavne prenosné infekcie,
 skríning kvapavky a chlamýdií u mladých žien, ktorý sa vykonáva aj na Slovensku,
 utieranie spredu dozadu, aby sa zabránilo vniknutiu baktérií,
 pri pôrodoch cisárskym rezom sa odporúča antibiotická profylaxia.

Liečba 

 Včasná diagnostika = jednoduchšia, účinnejšia liečba,
 vysoká šanca znovu vzplanutia ochorenia,
 oznámiť sexuálnym partnerom liečbu, 
 zväčša sa taktiež vyžaduje liečba u partnera,
 antibiotická liečba.
PID nie vždy spôsobuje príznaky, preto je dôležité, aby ste sa pravidelne testovali na pohlavne prenosné infekcie, ak ste sexuálne aktívna, a aby ste sa nechali vyšetriť na pohlavne prenosné infekcie pred akýmkoľvek gynekologickým zákrokom, ako je zavedenie vnútromaternicového telieska alebo interrupcia. 

Infekčné choroby
Choroby močovej a pohlavnej sústavy

cs:Hluboký pánevní zánět